 บันทึกรายงานการประชุมสภาองค์การบริหารส่วนตำบลท่าเสม็ด
สมัยสามัญ  สมัยที่ 2/2550 (ครั้งที่ 3)
วันที่  5  กรกฎาคม  2550
ณ  หอประชุมองค์การบริหารส่วนตำบลท่าเสม็ด
รายชื่อผู้เข้าประชุม
	ลำดับ
	ชื่อ – สกุล
	ตำแหน่ง
	ลายมือชื่อ

	1
	นายสุวรรณ    คงเทพ
	ประธานสภาองค์การบริหารส่วนตำบล
	นายสุวรรณ  คงเทพ

	2
	นายจำนาญ    พรหมเกิด
	รองประธานสภาองค์การบริหารส่วนตำบล
	นายจำนาญ  พรหมเกิด

	3
	นายสังข์    จินดารักษ์
	สมาชิกสภาองค์การบริหารส่วนตำบล
	นายสังข์  จินดารักษ์

	4
	นายถวิล    ขุนนิตย์
	สมาชิกสภาองค์การบริหารส่วนตำบล
	นายถวิล    ขุนนิตย์

	5
	นางสุพจน์    ชูถนอม
	สมาชิกสภาองค์การบริหารส่วนตำบล
	นายสุพจน์  ชูถนอม

	6
	นายดำรงค์    ทองมะลิ
	สมาชิกสภาองค์การบริหารส่วนตำบล
	นายดำรงค์    ทองมะลิ

	7
	นายสุเทพ    หยิกซ้าย
	สมาชิกสภาองค์การบริหารส่วนตำบล
	นายสุเทพ  หยิกซ้าย

	8
	นางระเบียบ    มณีรัตน์
	สมาชิกสภาองค์การบริหารส่วนตำบล
	นางระเบียบ    มณีรัตน์

	9
	นายเฉลิม    ใจซื่อดี
	สมาชิกสภาองค์การบริหารส่วนตำบล
	นายเฉลิม  ใจซื่อดี

	10
	นายธำรงค์    นกทวี
	สมาชิกสภาองค์การบริหารส่วนตำบล
	นายธำรงค์  นกทวี

	11
	นายภิรมย์    ขวัญสง่า
	สมาชิกสภาองค์การบริหารส่วนตำบล
	นายภิรมย์    ขวัญสง่า

	12
	นายพิมาน    ประกอบบุญ
	สมาชิกสภาองค์การบริหารส่วนตำบล
	ลา

	13
	นายทวี    สังข์แป้น
	สมาชิกสภาองค์การบริหารส่วนตำบล
	นายทวี  สังข์แป้น

	14
	นายเกรียงศักดิ์    ใจดี
	เลขานุการสภาองค์การบริหารส่วนตำบล
	นายเกรียงศักดิ์  ใจดี


รายชื่อผู้เข้าร่วมประชุม
	ลำดับ
	ชื่อ – สกุล
	ตำแหน่ง
	ลายมือชื่อ

	1
	นายอำนาจ    มุสิเกิด
	นายกองค์การบริหารส่วนตำบล
	นายอำนาจ  มุสิเกิด

	2
	นายประสาร    คงบัว
	รองนายกองค์การบริหารส่วนตำบล
	นายประสาร    คงบัว

	3
	นายสราวุธ    สุขกรง
	เลขานุการนายกองค์การบริหารส่วนตำบล
	นายสราวุธ    สุขกรง


เปิดประชุมเวลา    09.30  น.



เมื่อถึงเวลาสมาชิกสภามาพร้อมกัน ณ หอประชุมองค์การบริหารส่วนตำบลท่าเสม็ด เลขานุการสภานับจำนวนสมาชิกสภา เมื่อสมาชิสภามาครบองค์ประชุม ก็กล่าวรายงานต่อประธานสภา ประธานสภากล่าวเปิดการประชุมตามระเบียบวาระต่อไปนี้     
ระเบียบวาระที่ 1
เรื่อง
ประธานแจ้งที่ประชุมทราบ
ประธานสภา
-        นายพิมาน  ประกอบบุญ ส.อบต.หมู่ที่ 6 ลา
· กำนันตำบลท่าเสม็ดทำหนังสือเชิญสมาชิสภาเข้าร่วมประชุมสัญจรทุกวันที่ 15 ของเดือน
· ผู้ใหญ่สมใจ  ทักษิณ แจ้งมาว่าทางวัดรักขิตวันจัดทำจตุคารามเทพ วันที่ 13 - 14 กรกฎาคม 2550 ขอเชิญสมาชิกสภาเข้าร่วมด้วย
ระเบียบวาระที่ 2
เรื่อง
รับรองรายงานการประชุมครั้งที่ผ่านมา
ประธานสภา

-       
มติที่ประชุม

-    
ระเบียบวาระที่ 3
เรื่อง
การติดตามผลการประชุมครั้งที่ผ่านมา 


-      ไม่มี
ระเบียบวาระที่ 4
เรื่อง
เสนอเพื่อพิจารณา



ขอจ่ายขาดเงินสะสมตามโครงการ จำนวน 8 โครงการ เป็นเงิน 2,527,385 บาท 
และขอจ่ายขาดเงินสะสมเพื่อจ่ายเป็นค่าเบี้ยยังชีพให้กับผู้สูอายุ      ประจำปีงบ
ประมาณ 2550 จำนวนเงิน 247,200 บาท
ประธานสภา

-      เชิญนายก อบต.
นายก อบต.

-      ได้มีหนังสือจากกกรมส่งเสริมการปกครองท้องถิ่น       แจ้งมาเรื่องเบี้ยยังชีพ
       ผู้สูงอายุ เมื่อก่อนเราจ่ายเดือนละ 300 บาท แต่ทางกรมส่งเสริมการปกครอง
       ท้องถิ่นอนุมัติให้จ่ายเดือนละ 500 บาท งบประมาณที่เราตั้งไว้ไม่เพียงพอคือ
       หมู่บ้านละ 15 คน    ทั้งหมด 7 หมู่บ้าน    รวม 105 คน    ตามรายชื่อที่อยู่ใน
       เอกสาร   และผมขอจ่ายขาดเงินสะสม   จำนวน 247,200 บาท   เพื่อจ่ายให้
       ผู้สูงอายุทั้งหมด 105 คน   และขอจ่ายขาดเงินสะสมอีก 8 โครงการ  จำนวน 
       เงิน 2,527,385 บาท คือ
1. โครงการก่อสร้างป้ายหินแกรนิต อบต.ท่าเสม็ด ขนาดกว้าง 2.50 เมตร ยาว 7.15 เมตร และตกแต่งบริเวณตามแบบแปลนของ อบต.ท่าเสม็ด พร้อมป้ายประชาสัมพันธ์ ใช้งบประมาณ 339,040 บาท
2. โครงการก่อสร้างอาคารสำนักงานของ อบต.ท่าเสม็ด ขนาดกว้าง 9 เมตร ยาว 16 เมตร  ตามแบบแปลนของ อบต.ท่าเสม็ด พร้อมป้ายประชาสัมพันธ์ ใช้งบประมาณ 1,406,157 บาท
3. โครงการปรับปรุงโรงรถของ อบต.ท่าเสม็ด ขนาดกว้าง 7 เมตร ยาว 12 เมตร ตามแบบแปลนของ อบต. ท่าเสม็ด ใช้งบประมาณ 70,950 บาท
4. โครงการถมดินหน้า อบต.ท่าเสม็ด ขนาดกว้าง 25 เมตร ยาว 35 เมตร สูง 4 เมตร ปริมาณดินถมไม่น้อยกว่า 1,750 ลูกบาศก์เมตร ใช้งบประมาณ 152,800 บาท
5. โครงการถมดินบริเวณ อบต.ท่าเสม็ด ทางทิศตะวันตก ขนาดกว้าง 22 เมตร ยาว 57 เมตร  สูง 4 เมตร ปริมาณดินถมไม่น้อยกว่า 3,897 ลูกบาศก์เมตร พร้อมเข็มไม้ขั้นดิน ขนาดเส้นผ่านศูนย์กลาง 3 นิ้ว      ยาว 4.50 เมตร และป้ายประชาสัมพันธ์ ใช้งบประมาณ 365,473 บาท
6. โครงการปรับปรุงบริเวณ อบต.ท่าเสม็ด ทางทิศใต้ ขนาดกว้าง 7 เมตร ยาว 90 เมตร โดยใช้รถแบ็คโฮร์ขุดดินเพื่อมายกระดับ ปริมาณดินขุดไม่น้อยกว่า 1,620 ลูกบาศก์เมตร และถมดินเพิ่มเติมจำนวน            300 ลูกบาศก์เมตร ใช้งบประมาณ 64,500 บาท
7. โครงการฝังท่อ คศล. ระบายน้ำ ทางด้านทิศตะวันตกของอาคารอเนกประสงค์ ใช้ท่อขนาด           100x100 เซนติเมตร จำนวน 20 ท่อน พร้อมหย่าแนว ใช้งบประมาณ 31,000 บาท
8. โครงการปรับปรุงซ่อมแซมระบบไฟฟ้าของสำนักงาน อบต.ท่าเสม็ด จากระบบไฟฟ้า 1 เฟส เป็น 3 เฟส   ใช้งบประมาณ 97,465 บาท
จึงเรียนมาเพื่อโปรดพิจารณา
ประธานสภา

-      งบประมาณที่ขอจ่ายขาดเงินสะสมนั้นมี 2 ยอด คือจ่ายเป็นเบี้ยยังชีพให้กับ
       ผู้สูงอายุ     จำนวนเงิน   247,200   บาท     กับอีก   8   โครงการ     เป็นเงิน       
       2,527,385   บาท



-      สมาชิกท่านใดต้องการอภิปรายเพิ่มเติม เชิญครับ

นายก อบต.

-      ผมมีความตั้งใจที่จะสร้างอาคารและป้าย อบต. เป็นอย่างยิ่ง และปีนี้เป็นปีที่
       ครบรอบ 80 พรรษา   ของพระบาทสมเด็จพระเจ้าอยู่หัว     ถ้าเราดำเนินการ
       ก่อสร้างป้าย อบต. และอาคารสำนักงานเสร็จ          ผมจะจัดงานเฉลิมพระ
       เกียรติที่หน้า อบต.ท่าเสม็ด ในวันที่ 5 ธันวาคม นี้ด้วย
นายสุเทพ  หยิกซ้าย
-      ผมได้ศึกษาเอกสารที่ได้รับ    ที่ได้จ่ายขาดเงินสะสมเกือบสามล้านบาทก็ดี 
       และเงินที่เพิ่มให้ผู้สูงอายุนั้นผมสนับสนุน แต่ในวงเงิน 2,527,385 บาท นั้น 
       เรื่องก่อสร้างป้าย อบต.นั้น ผมเห็นด้วย เพราะว่าในจังหวัดนครศรีธรรมราช 
       อำเภอชะอวด  ก็มีแต่ของ อบต.ท่าเสม็ดที่ไม่มีป้าย  และควรบอกระยะทาง
       ด้วย ผมดูแบบแล้วสวยดี
-      ในโครงการที่ 2 เรื่องก่อสร้างอาคารผมก็เห็นด้วยเป็นอย่างยิ่ง เมื่อสร้างเสร็จ
       จะการฉลองกันในวันที่  5 ธันวาคม  ก็เป็นความภาคภูมิใจเป็นอย่างยิ่ง  เมื่อ
       เราให้สร้างอาคารแล้วเราไปดูโครงการที่   5      ถมที่บริเวณทางทิศตะวันตก 
       เพราะเรามีที่น้อย     เมื่อเราสนับสนุนให้สร้างอาคารถ้าเราไม่ถมที่เราก็สร้าง
       อาคารไม่ได้  ผมเห็นด้วยและมันเกี่ยวโยงไปถึงการฝังท่อ  จำนวน  20  ท่อน 
       พร้อมหย่าแนว  เห็นในเอกสารเขียนว่าหย่าแนว   หย่านั้นหมายความว่าจาก
       กัน ควรใช้ภาษาให้ถูกต้อง เพื่อใครอ่านวาระการประชุมของเรามันไม่ถูกต้อง 
       และผมเป็นห่วงอย่างยิ่งในโครงารที่ 4 ถมดินหน้า อบต.
· โครงการที่ 8 ปรับปรุงซ่อมแซมระบบไฟฟ้าของสำนักงาน ผมเห็นด้วยอย่าง
ยิ่ง เพราะผมอยู่มา 2 ปีแล้ว  เกิดไฟติดๆ ดับๆ ทำให้เกิดผลเสียกับเครื่องใช้
อิเลคโทรนิกส์  เช่น  พวกคอมพิวเตอร์  ตามโครงการที่ 4  และโครงการที่ 6 
ตามวิสัยทัศน์องค์การบริหารส่วนตำบลท่าเสม็ด        การคมนาคมสะดวก 
เศรษฐกิจดี มีความรู้ทันสมัย สิ่งแวดล้อมไม่เป็นพิษ ผมดูโครงสร้างพื้นฐาน
สองปีที่ผ่านมา  ตกไปถึงมือประชาชนไม่ถึง 2,500,000 บาท   ไม่ว่าจะเป็น
การพัฒนาองค์กรหรือการบริหารบุคลากร และในการปรับปรุงภูมิทัศน์ ก็มี
ความจำเป็น    แต่จะจะต้องแบ่งสัดส่วนกัน    และผมขอเสนอโครงการที่ 4 
และโครงการที่ 6     ขอให้พิจารณาใหม่     เพียงแต่ผมเสนอแนะ    และใน
โครงการอื่นๆ ผมเห็นด้วยในการพัฒนาต่างๆ  ควรจะควบคู่ไปกับปากท้อง
ประชาชน แต่ผมดูแล้วการพัฒนาองค์กรมันมากไป 
ประธานสภา 

-      เชิญนายก อบต.
นายก อบต.

-      ระหว่างโครงการที่ 4  กับที่ 6   สำหรับโครงการที่ 6    เพื่อต้องการขยายพื้นที่
 


       ออกไปอีก 7 เมตร งบประมาณก็หกหมื่นกว่าบาท สำหรับโครงการที่ 4 ถมดิน
     

       หน้า อบต.  ข้างป้อม อปพร.  เราเป็น อบต.  ที่มาจาการเลือกตั้ง ผมอยากจะ
       ทำอะไรให้เป็นรูปธรรมมากที่สุด     ไม่ใช่ว่าผมแยกโครงการแล้ว     ผมจะใช้
       อำนาจนายก เราจะประกาศทีเดียวกัน ขอให้เพื่อนสมาชิกเข้าใจด้วย 

ประธานสภา

-      ยอดเงินที่ฝ่ายบริหารขอจ่ายขาดนั้นทั้งหมด 2,774,585 บาท ส่วนตัวผมนั้น
       ว่าดีเอามาใช้ประโยชน์
นายสุพจน์  ชูถนอม
-      เรื่องเงินสงเคราะห์ผู้สูงอายุ  เป็นคำสั่งของกรมส่งเสริมการปกครองท้องถิ่น 
       แต่เป็นผู้สูงอายุอย่างเดียว แต่ยังมีคนพิการและผู้ด้อยโอกาส เราควรให้การ
       สนับสนุนด้วย
· การก่อสร้างอาคารและการปรับปรุงภูมิทัศน์ เราต้องมองอนาคตให้ออก ว่า
         เราจะทำอย่างไรกับอนาคตข้างหน้า เช่น อาคารสำนักงานของเราตอนนี้มัน
         ดูคับแคบ เพราะมีเจ้าหน้าที่เพิ่มขึ้น  เพราะว่าทางรัฐบาลจัดลงมาสู่ท้องถิ่น
         มากขึ้น  เป็นการกระจายอำนาจลงมา  และเราต้องรู้ว่าอนาคตจะเกิดอะไร
         ขึ้น เพื่อที่จะต้องการใช้งบประมาณทุกบาททุกสตางค์อย่างคุ้มค่า
· ผมฝากเรื่องเสาธง ควรจะทำให้สง่างาม และเรื่องของอาคารนั้นมีแต่แบบ
         แปลนไม่เห็นมีรายละเอียด ขอให้ฝ่ายบริหารชี้แจงด้วยครับ

ประธานสภา
-      เชิญนายก อบต.
นายก อบต.

-      เรื่องคนพิการเราจะทำควบคู่กันไปในปี 2551 คงจะ 100 เปอร์เซ็นต์ ส่วน
       ผู้สูงอายุเนื่องจากตำบลของเรามีผู้สูงอายุมาก
· เรื่องอาคารนั้นรายละเอียดขั้นตอนเสร็จหนึ่งล้านสี่แสนกว่าบาท เสร็จมีห้อง
         ประชุมสามารถประชุมได้ 100 กว่าคน มีแอร์เรียบร้อย
· เรื่องผู้สูงอายุขอให้คัดสรรส่งมาหมู่บ้านละ 1 คน เพื่อส่งขึ้นไปหน่วยเหนือ  
        เพื่อดำเนินการต่อไป
ประธานสภา

-      เชิญนายสังข์  จินดารักษ์
นายสังข์  จินดารักษ์
-      ในฐานะที่ไปร่ำเรียนมานำเอาความรู้มาใช้ประโยชน์กับองค์กรของเรา  ผมมี
       ความคิดคล้ายๆ กับคุณสุเทพ  เรื่องการจัดสรรงบประมาณควรให้สอดคล้อง
       กันด้วย ถ้าโครงการใดที่มีความจำเป็นก็ควรพิจารณาก่อน และโครงการที่ไม่
       จำเป็นหรือรองลงมาก็ควรจะชะงักไว้ก่อน เราค่อยๆเจริญเติบโต
· เรื่องก่อสร้างป้าย อบต. ก็มีความสำคัญ
·  เรื่องอาคารสำนักงานก็มีความจำเป็น เพราะเจ้าหน้าที่ก็เพิ่ม
· โครงการถมดินก็จำเป็นแต่ควรรองลงมา
· โครงการฝังท่อก็จำเป็นอย่างยิ่ง เพราะพื้นที่ของเราต่ำ
· โครงการซ่อมแซมระบบไฟฟ้าก็จำเป็นมาก
· เรื่องถมดินหน้า อบต. ถ้าชะงักได้ก็ควรชะงักไว้ก่อน
· ผมอยากให้แนวคิดว่าส่วนไหนมีความจำเป็นก็ทำได้ แต่เรามีงบ    ประมาณจำกัด

ประธานสภา

-      เชิญนายก อบต.
นายก อบต. 

-      ผมไม่ทราบว่าเพื่อนสมาชิกเข้าใจหรือเปล่าว่าจ่ายขาดเงินสะสมนั้นเอาไป
       ส่งเสริมอาชีพไม่ได้ และโครงการอื่นๆ ก็มีในข้อบัญญัติ ปีงบประมาณ 2551  
       ที่ผมทำเพื่อองค์กรไม่ใช่ทำเพื่ออนาคตของตัวเอง
นายประสาร  คงบัว
-      ผมมีความตั้งใจ เมื่อฝ่ายบริหารถมที่เสร็จแล้ว ผมจะปรับปรุงและดำเนินการ
 


       เกี่ยวกับ อปพร. คือผมจะตั้งศูนย์ เพราะเป็นคำสั่งของกรม 

นายสุเทพ  หยิกซ้าย
-      เรื่องโรงรถ ผมว่ามันเล็กเกินไป น่าจะขยายเพิ่มอีกนิด เพราะว่าเปิดประตู
       ไม่ได้
หัวหน้าส่วนโยธา
-      โรงรถเรามีอยู่แล้ว ที่ได้ปรับปรุงเพื่อเก็บรถ อบต. ถ้าให้กว้างกว่านี้เราก็
        เปลี่ยนล็อคก็ได้ ผมก็ลองกับรถของผมเองเปิดได้
ประธานสภา
-      เชิญนายธำรงค์  นกทวี
นายธำรงค์  นกทวี
-      ผมเห็นด้วยกับส่วนโยธา เพราะพื้นที่เท่านั้นก็จอดได้ ผมเห็นด้วยกับแบบที่
       ออกมา
นายสุเทพ  หยิกซ้าย
-      ขอถอนคำพูดเรื่องโรงรถ
ประธานสภา
-      สมาชิกท่านใดต้องการอภิปรายเพิ่มเติม เชิญครับ เมื่อไม่มีสมาชิกท่านใด
       อภิปรายต่อ ผมจะขอมติที่ประชุมว่าจะอนุมติจ่ายขาดเงินสะสมตามจำนวน 
       2,774,585 บาท หรือไม่ ขอมติด้วยครับ
มติที่ประชุม

-      อนุมัติให้จ่ายขาดเงินสะสม จำนวน 2,774,585 บาท 11 เสียง 
       งดออกเสียง  2 เสียง เพื่อจ่ายตามโครงการดังต่อไปนี้
1. เพื่อจ่ายเป็นเบี้ยยยังชีพให้กับผู้สูงอายุ ประจำปีงบประมาณ พ. ศ. 2550 จำนวนเงิน 247,200 บาท
2. โครงการก่อสร้างป้ายหินแกรนิต อบต.ท่าเสม็ด ขนาดกว้าง 2.50 เมตร ยาว 7.15 เมตร และตกแต่งบริเวณตามแบบแปลนของ อบต.ท่าเสม็ด พร้อมป้ายประชาสัมพันธ์ ใช้งบประมาณ 339,040 บาท
3. โครงการก่อสร้างอาคารสำนักงานของ อบต.ท่าเสม็ด ขนาดกว้าง 9 เมตร ยาว 16 เมตร  ตามแบบแปลนของ อบต.ท่าเสม็ด พร้อมป้ายประชาสัมพันธ์ ใช้งบประมาณ 1,406,157 บาท
4. โครงการปรับปรุงโรงรถของ อบต.ท่าเสม็ด ขนาดกว้าง 7 เมตร ยาว 12 เมตร ตามแบบแปลนของ อบต. ท่าเสม็ด ใช้งบประมาณ 70,950 บาท
5. โครงการถมดินหน้า อบต.ท่าเสม็ด ขนาดกว้าง 25 เมตร ยาว 35 เมตร สูง 4 เมตร ปริมาณดินถมไม่น้อยกว่า 1,750 ลูกบาศก์เมตร ใช้งบประมาณ 152,800 บาท
6. โครงการถมดินบริเวณ อบต.ท่าเสม็ด ทางทิศตะวันตก ขนาดกว้าง 22 เมตร ยาว 57 เมตร  สูง 4 เมตร ปริมาณดินถมไม่น้อยกว่า 3,897 ลูกบาศก์เมตร พร้อมเข็มไม้ขั้นดิน ขนาดเส้นผ่านศูนย์กลาง 3 นิ้ว      ยาว 4.50 เมตร และป้ายประชาสัมพันธ์ ใช้งบประมาณ 365,473 บาท
7. โครงการปรับปรุงบริเวณ อบต.ท่าเสม็ด ทางทิศใต้ ขนาดกว้าง 7 เมตร ยาว 90 เมตร โดยใช้รถแบ็คโฮร์ขุดดินเพื่อมายกระดับ ปริมาณดินขุดไม่น้อยกว่า 1,620 ลูกบาศก์เมตร และถมดินเพิ่มเติมจำนวน            300 ลูกบาศก์เมตร ใช้งบประมาณ 64,500 บาท
8. โครงการฝังท่อ คศล. ระบายน้ำ ทางด้านทิศตะวันตกของอาคารอเนกประสงค์ ใช้ท่อขนาด           100x100 เซนติเมตร จำนวน 20 ท่อน พร้อมหย่าแนว ใช้งบประมาณ 31,000 บาท
9. โครงการปรับปรุงซ่อมแซมระบบไฟฟ้าของสำนักงาน อบต.ท่าเสม็ด จากระบบไฟฟ้า 1 เฟส เป็น 3 เฟส   ใช้งบประมาณ 97,465 บาท
ระเบียบวาระที่ 5
เรื่อง
อื่นๆ
ประธานสภา

-      สมาชิกท่านใดต้องการเสนอในวาระอื่นๆ เชิญครับ
นางระเบียบ  มณีรัตน์
-      เรื่องไฟฟ้าสาธารณะที่ซ่อมแซมนั้นดำเนินการไปถึงไหน



-      ไฟฟ้าขยายเขตของหมู่ที่ 4 ที่ตกไปนั้นดำเนินการอย่างไร



-      แอดฟ้านที่กองไว้ให้ดำเนินการอย่างไร
ประธานสภา

-      เรื่องไฟฟ้าขยายเขตที่ตกไปให้สมาชิกทำหนังสือเข้ามาใหม่


-      เรื่องแอดฟ้านนั้นเดี๋ยวให้ส่วนโยธาชี้แจง

หัวหน้าส่วนโยธา
-      เรื่องแอดฟ้านนั้นทางฝ่ายบริหารซื้อมาเพื่อซ่อมถนน แต่ตอนนี้มีการทำถนนที่
       ตำบลเคร็งทำให้ถนนเสียหาย และทาง อบต. ได้ประสานงานกับ อบจ. ตอนนี้
       เขากำลังดำเนินการตามขั้นตอน
-      เรื่องซ่อมไฟฟ้าสาธารณะ ตอนนี้ได้ดำเนินการแล้ว ทางฝ่ายบริหารอนุมัติแล้ว 
       ผู้รับจ้างก็ได้แล้ว แต่ตอนนี้เค้าติดธุระ คงจะวันสองวันจะดำเนินการได้

นางระเบียบ  มณีรัตน์
-      ไม่ทราบว่าถนนคอนกรีตก็ใช้ได้ และนึกเอามาใช้กับถนนที่มันยางพอง
หัวหน้าส่วนโยธา
-      ส่วนถนนคอนกรีตก็ใช้ได้ที่มันไม่ลึกเกินไป และดีกว่าที่ซ่อมกับคอนกรีต 
        เพราะมันสามารถยืดหยุ่นได้ดี
นายสุพจน์  ชูถนอม
-      ในเรื่องของโครงการสร้างพื้นฐาน        ผมดูแล้วหลาย  ๆ   หมู่บ้านที่กำลังจะ
       ดำเนินการ เรื่องการบดอัดถนน ในบางครั้งบางสายที่ผมเห็น วิ่งไปทีกลับมาที
       เสร็จเรียบร้อย  ผลสุดท้ายตกอยู่ที่ใครก็เพื่อนสมาชิกนั่นแหละ   ทำได้สามวัน
       เป็นหลุมหมดแล้ว เราจะทำอย่างไรดีกับผู้รับเหมาที่ทำงานขอทางไปที
-      เรื่องที่มาของเงินสะสม คงมาจากข้อบัญญัติค้างจ่ายที่ไม่สามารถดำเนินการ
       ได้ในแต่ละปีงบประมาณ   เรื่องข้อบัญญัติก็เหมือนกัน   ผมดูแล้วบางครั้งไม่
       อาจดำเนินการได้   จึงตกเป็นเงินสะสม   และเงินสะสมก็จะตกที่องค์การเอง
       ประมาณ   70  เปอร์เซ็นต์     งบประมาณที่จัดสรรที่สำนักงานกับพื้นที่มันไม่
       สมดุลกัน

ประธานสภา

-      เชิญนายก อบต.
นายก อบต.

-      เรื่องเงินสะสมคืออย่างนี้ครับ เป็นเงินที่รัฐบาลจัดสรรมา สรุปว่า เงินเหลือ
       จากหมวดต่างๆ ในรอบปี ทางฝ่ายบริหารไม่สามารถตั้งได้พอดี
ประธานสภา

-      เชิญหัวหน้าส่วนโยธา
หัวหน้าส่วนโยธา
-      เงินที่เหลือมาจากหลายๆด้าน หลายๆหมวด ได้จากกการขายแบบแปลนของ    
 
       โครงการ
-      ถนนรถบดอัด  ถนนที่เราบดอัดมันเสียหาย  แต่บางครั้งมันเป็นถนนบุกเบิก
       ใหม่  ไม่สามารถดำเนินการบดอัด    และถนนที่บุกเบิกใหม่ก็ไม่สามารถทำ
       เป็นถนนคอนกรีตได้ เพราะมันทรุดโดยธรรมชาติ ถ้าจะทำก็ทำได้ก็ต้องเพิ่ม
       วัสดุ     เรามีงบประมาณน้อยที่ทำไปเพื่อบรรเทาความเดือดร้อน   และต้อง
       แจกจ่ายให้หมู่บ้านอื่นด้วย

นายทวี  สังข์แป้น
-      เพียงแต่ผมสังเกตและวิเคราะห์ว่า  เรื่องแบบแปลนของ อบต. อะไรๆ  ก็แบบ
       แปลน อบต. เช่น  เหมือนอาคารอเนกประสงค์สร้างเสร็จแล้วเค้าว่าอยู่ในคู ก็
       แบบแปลน อบต. และโรงรถก็เหมือนกันก็แบบ อบต. ผมว่าควรจะให้สมาชิก
       มีส่วนร่วมด้วยในการหารือ
หัวหน้าส่วนโยธา
-      เรื่องโรงรถจะมองอย่างนั้นก็ได้ แบบแปลนก็แจกให้แล้ว ถ้าไม่ดีก็ทักท้วง    
       เอาได้
นายก อบต.

-      ผมติดใจเรื่องสมาชิกหมู่ที่ 7   การที่เป็นผู้นำอย่าดีแต่พูด   คนที่ไม่พูดแต่เค้า
       ทำงาน เป็นการจ่ายขาดเงินสะสม เป็นการจ่ายเพื่อพัฒนาองค์กร ทำไมแบบ
       แปลนต้องเป็นของ อบต. เพราะ อบต. เป็นนิติบุคคล
นายดำรงค์  ทองมะลิ
-      ทุกท่านก็เป็นห่วงเรื่องเงินสะสม ถ้าเรานำมาใช้มาก เวลาเกิดเหตุจำเป็นเรา
       สามารถดำเนินการได้หรือไม่
นายก อบต.

-      เรามีงบกลาง เราสามารถดำเนินการได้ เงินสะสมใช้สี่ล้านสามแสนกว่าบาท 
       ผมก็ถามเจ้าหน้าที่การคลังแล้วว่านำมาใช้ได้เท่าไร ผมก็จ่ายไปเท่านั้น จ่าย
       ไปตามความจำเป็น
นายทวี  สังข์แป้น
-      อย่านำเอาเรื่องส่วนตัวมาพูดได้ไหม
นายถวิล  ขุนนิตย์
-      ทุกสิ่งทุกอย่างผมไม่คัดค้าน แต่ที่ป้าย อบต. ผมดูแล้วไม่มีที่ปักธงอยู่
นายก อบต.

-      เมื่อสร้างเสร็จจะมีที่ปักธงทั้งหมดเก้าอัน
ประธานสภา

-      สมาชิกท่านใดต้องการเสนอเรื่องใดในวาระอื่น ๆ เชิญครับ เมื่อไม่มีสมาชิก
       ท่านใดเสนอ  ผมว่าวันนี้เวลาก็พอสมควรแล้ว  ผมขอขอบคุณเพื่อนสมาชิก
       และผู้เข้าร่วมประชุมทุกท่าน ผมขอปิดการประชุมเพียงแค่นี้ สวัสดีครับ
ปิดประชุมเวลา    11.55  น.


 



       ลงชื่อ    นายเกรียงศักดิ์  ใจดี    ผู้บันทึก








        
   ( นายเกรียงศักดิ์  ใจดี )




       

    เลขานุการสภาองค์การบริหารส่วนตำบลท่าเสม็ด
คณะกรรมการตรวจรายงานการประชุมสภา

   (นายสุวรรณ  คงเทพ)

 




          ประธานสภาองค์การบริหารส่วนตำบลท่าเสม็ด
